text: Bitcoin натрупа нови 7%, докато пазарите се сриваха - Money.bg
  25.04.2018 09:29:43
  Bitcoin се повиши до най-високото си ниво от над месец в момент, в който финансовите пазари в САЩ преживяха нови разпродажби. Дигиталната валута се търгуваше на нива около 9 436 долара, скок от 20% за последната седмица.
  Криптовалутата излиза от най-лошото си тримесечие в историята, в рамките на което изтри 48 процента от стойността си.
  Финансовите пазари се движеха в обратна. Dow Jones Industrial Average изтри над 400 пункта от стойността си. S&P 500 падна с 1,3 процента, а Nasdaq с 1,7%.
  Кога е удобен момент да се инвестира в криптовалути?
  Няколко инвестиционни съвета
  Спенсър Богарт, партньор в Blockchain Capital, посочи пред CNBC, че bitcoin явно се е превърнал с привлекателна алтернатива за инвеститорите, които продават заради макроикономическите новини тази седмица. "Bitcoin остава отделен от традиционните класове активи", посочи той.
  Новините, че Goldman Sachs е назначила първи мениджър с ресор криптовалути, както и изследване на Reuters, че една от пет финансови компании обмислят търговия с криптовалути през следващата година, помогнаха на bitcoin.